**III. ÉRSEKSÉG KÖZPONTI INTÉZMÉNYEINEK, SZERVEZETI EGYSÉGEINEK MUNKATÁRSAI**

(moderátor: Dr. Kiss Gábor – gabeszkaaa@gmail.com)

**1. TÁRSAKKÉNT AZ ÚTON**

*Az Egyházban és a társadalomban egymás mellett járunk ugyanazon az úton.*

* Kik azok, akik „együtt haladnak” az Egyházban?
* Kik azok, akik (látszólag) távolabb vannak tőlünk? Miért?
* Milyen csoportok vagy egyének maradnak a periférián? Hogyan erősíthetjük a kapcsolatunkat velük?
* Milyen teret kapnak a kisebbségben és periférián élők a közösségünkben?

**2. MEGHALL(GAT)ÁS**

*A meghall(gat)ás az első lépés, amelyhez előítéletek nélküli nyitott elmére és szívre van szükség.*

* Hogyan szól hozzánk Isten?
* Mi segít bennünket és mi gátol a meghall(gat)ásban?
* Vannak-e fórumaink a meghallgatásra/beszélgetésre?
* Milyen teret kapnak a nők, a férfiak, a fiatalok, a kisebbségek, a szegények és a kívülállók?

**3. MEGSZÓLALÁS**

*Mindenkit meghívunk arra, hogy bátran, szabadságban, igazságban és szeretetben szólaljon meg.*

* Mikor és hogyan sikerül kimondani azt, ami számunkra fontos?
* Mi az, ami lehetővé teszi vagy akadályozza a helyi egyházban és a társadalomban a bátor, őszinte és felelősségteljes megszólalást?
* A helyi közösség milyen eszközökkel próbál kapcsolatba lépni az emberekkel?
* Hogyan működik a kapcsolat a helyi médiával? Hogyan lehetne erősíteni ezt a kapcsolatot?

**4. ÜNNEPLÉS**

*Az „együtt haladás” csak akkor lehetséges, ha az Ige közös hallgatásán és az Eucharisztia ünneplésén alapul.*

* A liturgikus alkalmak részt vevői mennyire ismerik egymást? A szentmisére érkezők fogadása?
* Mit jelent az imádság és a liturgikus ünneplés közösségi életünkben és küldetésünkben?
* Hogyan segíthetjük elő a hívek aktív részvételét a liturgiában? (pl. ministránsok, kántorok, lektorok, akolitusok)
* Mennyire fogadják el a hívek a pap nélküli igeliturgiát?

**5. KÖZÖS KÜLDETÉS ÉS FELELŐSSÉGVÁLLALÁS A HIT TOVÁBBADÁSÁRA**

*A szinodalitás az Egyház küldetésének szolgálatában áll, amelyben minden tagnak részt kell vennie.*

* Az Egyház tagjai hogyan tudják betölteni a keresztségből fakadó hivatásukat a hit továbbadásában?
* Mi segíti és mi gátolja a megkeresztelteket abban, hogy aktívan részt vegyenek a hit továbbadásában (misszió)?
* Melyek a misszió helyei (család, munkahely, stb.) és eszközei közösségünkben?
* Mely területek a hangsúlyosak és melyek szorulnak háttérbe?
* Hogyan segíthetjük a híveket, hogy a társadalom javára végzett szolgálatukat missziós lelkülettel tegyék?

**6. PÁRBESZÉD AZ EGYHÁZBAN ÉS A TÁRSADALOMBAN**

*A párbeszéd kitartást és türelmet igényel, de lehetővé teszi a kölcsönös megértést is.*

* Milyen fórumokon és milyen témákról folyik beszélgetés a helyi közösségekben?
* Van-e párbeszéd más közösségekkel, a politika, a gazdaság, a kultúra, a civil társadalom képviselőivel?
* Hogyan kezeljük a szemléletmódbeli eltéréseket, a konfliktusokat és a nehézségeket?
* Milyen tapasztalataink vannak a párbeszéd és az együttműködés terén más vallások híveivel és azokkal, akiknek nincs vallási kötődésük?

**7. ÖKUMENÉ**

*Az egy keresztség által egységbe foglalt, de különböző felekezetű keresztények közötti párbeszéd különleges helyet kap a szinódusi úton.*

* Milyen kapcsolatokat ápol közösségünk más keresztény felekezetekkel?
* Tudjuk-e mi az, ami közös bennünk?
* A felekezetközi kapcsolat milyen gyümölcsöt termett? Milyen nehézségek merültek fel?
* Hogyan valósul meg az ökumené a vegyes felekezetű családokban?

**8. SPECIÁLIS KÉRDÉSEK AZ ÉRSEKSÉG KÖZPONTI INTÉZMÉNYEINEK, SZERVEZETI EGYSÉGEINEK MUNKATÁRSAI RÉSZÉRE**

* Milyen szerepet töltenek be az érsekség központi intézményei az Egyház küldetésében?
* Milyen szinodális formák (párbeszéd, közös felelősségvállalás, részvétel) valósulnak meg a különböző szervezeti egységek, intézmények munkájában?
* A szakmai kompetenciákon túl, milyen lelkület szükséges a szolgálatok ellátásához?
* Több intézmény feladata (pl. látogatóközpont, könyvtár, televízió, rádió) a társadalom szélesebb körének megszólítása. Miként tudják e feladatukat ellátni? Hogyan segíthető e folyamat?